b'\n_START_ARTICLE_\n\xc5\xa0tevilo E\n_START_PARAGRAPH_\nOzna\xc4\x8devanje aditivov s \xc5\xa1tevili E (pogovorno ejekov) je razvila Evropska gospodarska skupnost (EEC) za uskladitev zakonodaje in la\xc5\xbeje mednarodno trgovanje z \xc5\xbeivili. Za evropski sistem ozna\xc4\x8devanja snovi je zna\xc4\x8dilna predpona E, ki ji sledi \xc5\xa1tevilka._NEWLINE_Poleg Evropske unije ga uporabljajo tudi GCC, Avstralija, Nova Zelandija in Izrael. Vse pogosteje pa tudi v Severni Ameriki, predvsem v Kanadi.'